tomron87/hebrew-wikipedia-sentences-corpus huggingface dataset:
בשנת 2003 מכרה קבוצת "Saurer" את החברה, אשר הופרדה בהדרגה לשתי חטיבות בעלות התמחויות שונות, והמכירה הביאה להקמתן של שתי חברות חדשות אך קשורות, "Bernex Bimetall AG"ו- "IonBond AG Olten".
מטה 2 החברות נשאר בעיר אולטן.
חברת "Berna" ייצרה 15 סוגי טרוליבוסים שונים בין השנים 1940–1967. יוצרו טרוליבוסים בתצורות קצרות וארוכות, (דו-מפרקיים).
יוצרו 131 יחידות, אשר נמכרו ב-7 קנטונים בשווייץ.
החברה ייצאה טרוליבוסים לצ'ילה (לעיר ולפראיסו) אשר היו בשרות עד 2010.
ברנדין קוקס הוא שחקן פוטבול אמריקאי המשחק בעמדת התופס בקבוצת ניו אורלינס סיינטס מליגת ה-NFL.
קוקס נולד בסטוקטון שבקליפורניה אחד מארבעה בנים של וורד ואנדראה.
אביו נפטר כשקוקס היה בן שש.
בשנים 2011–2013 למד באוניברסיטת המדינה של אורגון בה זכה למלגה כחבר בנבחרת הפוטבול.
בשנתו השלישית רשם 1,730 ו-16 טאצ'דאונים בתפיסה בנוסף לעוד 217 יארד ושני טאצ'דאונים בריצה.
באותה עונה זכה בפרס בליינטיקוף לתופס המצטיין בליגת המכללות ולנבחרת השנה במכללות.
הוא ויתר על שנתו הרביעית באוניברסיטה ונרשם לדראפט ה-NFL.
בדראפט ה-NFL של 2014 נבחר בסיבוב הראשון במקום ה-20 על ידי ניו אורלינס סיינטס.
בעונתו הראשון השיג 550 יארד התפיסה ו-4 טאצ'דאונים (3 בתפיסה ואחד בריצה) בטרם נפצע במשחקו העשירי והושבת ליתרת העונה.
בעונת 2015 הוביל את תופסי הקבוצה עם 1,138 יארד ו-9 טאצ'דאונים.
בעונת 2016 רשם 1,173 יארד ו-8 טאצ'דאונים, אך מעמדו כתופס המוביל של הקבוצה התערער בעקבות הצטיינותו של הרוקי מייקל תומאס.
לפני פתיחת עונת 2017 העובר בטרייד לניו אינגלנד פטריוטס בתמורה לבחירת דראפט בסיבוב הראשון.
במחזור השלישי מול יוסטון טקסאנס השיג 131 יארד ושני טאצ'דאונים, כולל התפיסה המכריעה בשניות הסיום של המשחק שהסתיים בניצחון 36–33. סך הכל רשם בעונת 2017 1,082 יארד בתפיסה ו-7 טאצ'דאונים, שני בקבוצה לאחר הטייט אנד רוב גרונקובסקי.
יחד עם ניו אינגלנד העפיל לראשונה לפלייאוף, בגמר ה-AFC רשם שש תפיסות ל-100 יארד וכן סחט עוד שתי עבירות ל-68 יארד נוספים בניצחון על ג'קסונוויל ג'אגוארס.
בסופרבול LII סבל מזעזוע מוח ברבע השני והושבת ליתרת המשחק.
לאחר עונה אחת בניו אינגלנד הועבר בטרייד ללוס אנג'לס ראמס בתמורה לבחירת דראפט בסיבוב הראשון.
את עונת 2018 סיים בפעם הרביעית ברציפות עם למעלה מ-1,000 יארד כשהשיג 1,204 יארד בתפיסה ו-5 טאצ'דאונים.
בסופרבול LIII הפסיד עם הראמס לניו אינגלנד פטריוטס 3–13, במשחק בו תפס 8 מסירות ל-120 יארד.
בעונת 2020 הצטרף ליוסטון טקסאנס.
בעונת 2023 הועבר בטרייד לדאלאס קאובויס.
ברנדן פטריקס הוא שחקן וקוסם בריטי.
הוא ידוע מהופעתו בתפקיד אוולין נאפייר בסדרת הדרמה "אחוזת דאונטון".
פטריקס למד באוניברסיטת האל, ואחר כך למד באקדמיה למוזיקה ולאמנויות הדרמה של לונדון.
בנוסף להיותו שחקן, הוא מופיע כקוסם במופע משותף עם הקומיקאי ניק מוחמד.
אחרי שסיים את לימודיו בבית הספר למשחק החל להופיע בתיאטרון.
תפקידו הראשון על המסך היה בסרט הטלוויזיה "The Curse of King Tut's Tomb".
Sloane רג'י סדרת טלוויזיה במועדון In the Club ד"ר כריס בלינגהם סדרת טלוויזיה (5 פרקים) BBC Comedy Feeds מר וילן סדרת טלוויזיה (פרק אחד) Bad Education אורלנדו סדרת טלוויזיה (פרק אחד)2015 A.D.
ברנדן קית' רייט הוא כדורסלן עבר אמריקאי, אשר שיחק בליגת ה-NBA בין השנים 2007–2018. לאורך 11 עונותיו ב-NBA שיחק עבור 7 קבוצות שונות, ורשם ממוצעים כוללים של 7.0 נקודות ו-3.6 ריבאונדים למשחק.
רייט נולד וגדל בנאשוויל שבטנסי, ובין השנים 2002–2006 למד בבית הספר התיכון "אקדמיית ברנטווד" אשר בעיר ברנטווד.
בכל ארבע עונותיו בקבוצת הכדורסל של התיכון זכה עמה באליפות התיכונים של טנסי, ובשלוש מתוכן זכה בתואר שחקן התיכונים המצטיין של טנסי ("Tennessee Mr.
בעונתו האחרונה, 2005/2006, רשם ממוצעים של 22.4 נקודות, 9.4 ריבאונדים ו-5.1 חסימות למשחק, ובסיומה נבחר להשתתף במשחקי מקדונלד'ס אול-אמריק ונייקי הופ סאמיט.
בשנת 2006 החל ללמוד באוניברסיטת קרוליינה הצפונית, והצטרף אל קבוצת הכדורסל שלה יחד עם ויין אלינגטון, טיי לוסון ודיון תומפסון.
בעונתו היחידה בליגת המכללות העמיד ממוצעים של 14.7 נקודות, 6.2 ריבאונדים ו-1.8 חסימות למשחק, וסייע ל"טאר הילס" להעפיל לרבע גמר טורניר אליפות המכללות (NCAA Elite Eight).
במשחק רבע הגמר קלע רייט 14 נקודות, אך קבוצתו הפסידה מול אוניברסיטת ג'ורג'טאון, בה שיחקו רוי היברט וג'ף גרין.
בסיום אותה עונה זכה רייט בתואר "רוקי השנה של מחוז ACC", ונבחר לחמישייה השנייה של העונה במחוז.
בדראפט ה-NBA 2007 נבחר רייט בבחירה השמינית על ידי שארלוט בובקאטס, ומיד הועבר בטרייד לגולדן סטייט ווריורס בתמורה לג'ייסון ריצ'רדסון.
בשלוש עונותיו המלאות בגולדן סטייט שותף ב-77 משחקים בסך הכול (מתוך 246), בשל פציעה בכתפו השמאלית.
לאורך התקופה קלע 6.2 נקודות בממוצע למשחק.
במהלך עונת הועבר יחד עם דן גדזוריץ' בטרייד לניו ג'רזי נטס, בתמורה לטרוי מרפי.
בקיץ 2011 חתם על חוזה לשנתיים בדאלאס מאבריקס, אלופת ה-NBA המכהנת, ובקיץ 2013 האריך את חוזהו בקבוצה לשנתיים נוספות.
בעונות ו-, במהלכה קלע שיא קריירה של 9.1 נקודות למשחק, הודח עם המאבריקס בסיבוב הפלייאוף הראשון.
בדצמבר 2014 הועבר יחד עם ג'מיר נלסון, ג'יי קראודר ושתי בחירות דראפט עתידיות לבוסטון סלטיקס, בתמורה לראז'ון רונדו ודווייט פאוול.
לאחר 8 משחקים בלבד בבוסטון הועבר בטרייד נוסף לפיניקס סאנס, תמורת בחירת דראפט עתידית.
לקראת עונת חתם בממפיס גריזליס על חוזה ל-3 עונות, בסך כ-18 מיליון דולר.
בשתי עונותיו הראשונות בממפיס החמיץ רייט 124 משחקים בשל פציעות שונות בברכו הימנית, בקרסולו השמאלי ובמפשעה.
בפברואר 2018, לאחר 27 משחקים בעונת , שוחרר מהקבוצה.
יומיים לאחר שחרורו מהגריזליס חתם רייט על חוזה ביוסטון רוקטס, אולם כבר במשחקו הראשון בקבוצה נפצע בברכו הימנית ונזקק לניתוח, בגינו שוחרר מהרוקטס ולמעשה פרש ממשחק.
ברנדין הוא סרט מוזיקלי אמריקאי משנת 1957 עם פאט בון, טרי מור, ג'נט גיינור בתפקידים הראשיים.
התסריט מבוסס על מחזה בשם זה מאת מרי צ'ייס שהוצג בברודוויי ב-1952 בכיכובו של ג'ון קר
ג'נט גיינור מופיעה בסרט לאחר הפסקה של 19 שנים וזו הייתה הופעתה האחרונה בקולנוע.
השיר "ברנדין" חובר במיוחד לסרט בידי ג'וני מרסר (מילים ולחן) מושר על ידי פט בון והפך ללהיט ואחד המזוהים ביותר איתו.
כן שר בון את השיר "מכתבי אהבה בחול" שחובר ב-1931 והפך ללהיט לאחר ביצוע זה.
חבורה של תיכוניסטים בעיירה וינגייט עומדים לפני סיום לימודיהם.
הם חובבי מכוניות וסירות מרוץ ומתכנסים מדי פעם ב"מועדון שמרוק".
ביניהם נמצאים ארתור "היפה" בומונט (פאט בון) וסנפורד "פופו" וילסון (דיק סרג'נט).
הם מפנטזים על נערות וארתור שר להם שיר על נערה דמיונית בשם ברנדין מאד הנמצאת באיידהו.
וילסון חובב תיפוף ומחפש נערה לצאת איתה להופעה של המתופף ג'ק קוסטנזו .
הוא הולך למרכזיית הטלפונים ושם פוגש בנערה יפה ומחליט שזו ברנדין שלו.
הנערה היא ג'ין קנטריק (טרי מור).
וילסון מתחיל לחזר אחריה והיא נענית להזמנתו להופעה.
ארתור מדריך את וילסון בשיטות "טכניות" איך להתחיל עם בחורות.
וילסון מנסה אותן ללא הצלחה על ג'ין והיא בורחת ממנו, בדרך היא תופסת טרמפ עם אחיו הנאה של ארתור, לנגלי, המשרת כקצין בצי ומתחיל ביניהם רומן.
וילסון מזניח את לימודיו ואימו רות (ג'נט גיינור) מקבלת מכתב אזהרה ממנהל בית הספר כי בנה לא יוכל להמשיך בלימודים אם המצב לא ישתפר.
רות אומרת לו כי תיאלץ לשאת את מר וולדי (דין ג'אגר) כדי שיכניס סדר בבית.
וילסון נבהל ומחליט להשעות את יחסיו עם ג'ין לשבועיים כדי שיוכל להתכונן לבחינות.
הוא מבקש מארתור שימצא מישהו שייצא עם ג'ין בשבועיים האלה.
ארתור מציע את אחיו מבלי שהוא יודע שאחיו מתראה כבר עם ג'ין.
וילסון עובר את הבחינות אבל כשהוא רוצה להיפגש עם ג'ין ולהרשים אותה במכונית חדשה שרכש, מתברר לו שהיא יוצאת עם לנגלי והם עומדים להתחתן.
הוא מיואש, מאשים את ארתור שרימה אותו וחובט בפניו.
וילסון המיואש חוזר לביתו ומודיע לאימו כי החליט להתגייס.
כעבור זמן הוא מגיע לחופשת חג המולד ובחוץ מחכים לו חבריו ששרים לו את "ברנדין" והם מתפייסים.
ברנדן אייך הוא טכנולוג אמריקאי, היוצר של שפת התכנות JavaScript.
הוא הקים את פרויקט מוזילה, קרן מוזילה ותאגיד מוזילה, ושירת כמנהל טכנולוגיות ראשי של תאגיד מוזילה, ולזמן קצר, כמנכ"ל התאגיד.
הוא מנכ"ל חברת Brave המפתחת את דפדפן Brave.
ברנדן אייך גדל בפיטסבורג; גייתרסבורג, מרילנד; ובפאלו אלטו,.
למד בבית הספר התיכון אלווד פ.
קוברלי וסיים את לימודיו ב-1979. אייך קיבל את התואר הראשון במתמטיקה ומדעי המחשב באוניברסיטת סנטה קלרה.
הוא קיבל את התואר השני בשנת 1985 מאוניברסיטת אילינוי באורבנה-שמפיין.
אייך החל את הקריירה שלו בסיליקון גרפיקס, עבד במשך שבע שנים על מערכת הפעלה וקוד רשת.
לאחר מכן עבד שלוש שנים במיקרו יוניטי הנדסת מערכות, בכתיבת קוד מיקרוקרנל וקוד DSP, ויצירת גרסה ראשונה של GCC עבור מעבד MIPS R4000.
הוא החל לעבוד בחברת נטסקייפ תקשורת באפריל 1995. אייך הצטרף במקור בכוונה להכניס את שפת התכנות סכמה "לדפדפן", אך הממונים עליו בנטסקייפ התעקשו שהתחביר של השפה יהיה דומה לזה של ג'אווה.
התוצאה הייתה שפה עם הרבה מהפונקציונליות של סכמה, שימוש באובייקט העצמי ותחביר של ג'אווה.
הגרסה הראשונה הושלמה בעשרה ימים כדי להתאים ללוח הזמנים של דפדפן Navigator 2.0 Beta,, והיא נקראה Mocha, אך השם שונה ל-LiveScript בספטמבר 1995 ובהמשך ל-JavaScript בדצמבר 1995. אייך המשיך לפקח על פיתוח SpiderMonkey, היישום הספציפי של JavaScript בדפדפן Navigator.
בתחילת 1998 הקים אייך את פרויקט מוזילה יחד עם ג'יימי זווינסקי ואחרים, ויצר את אתר mozilla.org, שנועד לנהל תרומות קוד פתוח לקוד המקור של נטסקייפ.
הוא שימש כאדריכל הראשי של מוזילה.
AOL קנתה את נטסקייפ בשנת 1999. לאחר ש-AOL סגרה את מחלקת הדפדפן נטסקייפ ביולי 2003, אייך עזר לנתק את קרן מוזילה.
באוגוסט 2005, לאחר שכיהן כטכנולוג ראשי וכחבר מועצת המנהלים של קרן מוזילה, אייך הפך למנהל טכנולוגיות ראשי של תאגיד מוזילה שהוקם, והיה אמור להיות זרוע הרווחים של קרן מוזילה.
אייך המשיך להיות אחראי על מודול SpiderMonkey של מוזילה, מנוע ה-JavaScript שלה, עד שהעביר את האחריות עליו בשנת 2011.
ב־24 במרץ 2014 קודם אייך לתפקיד מנכ"ל חברת מוזילה.
גארי קובאץ', ג'ון לילי ואלן סימינוף התפטרו ממועצת המנהלים של מוזילה לפני המינוי, כמה הביעו בעילום שם חוסר שביעות רצון מהאסטרטגיה של אייך ורצון במנכ"ל עם ניסיון בתעשיית המובייל.
בשנת 2012 דווח כי אייך תרם תרומה של 1,000 דולר להצעה 8, שקראה לאסור על נישואים חד מיניים בקליפורניה.
בתגובה, כמה מעובדי קרן מוזילה (ארגון נפרד מתאגיד מוזילה) צייצו קריאות להתפטרותו.
אייך עמד מאחורי החלטתו לממן את הקמפיין, אך כתב בבלוג שלו שהוא מצטער על "גרימת כאב" והתחייב לקדם שוויון במוזילה.
חלק מהפעילים יצרו קמפיין מקוון נגד אייך, כאשר אתר ההיכרויות המקוון OkCupid מציג באופן אוטומטי הודעה למשתמשים בפיירפוקס עם מידע על התרומה של אייך, והציע למשתמשים לעבור לדפדפן אחר (אם כי ניתן קישור להמשיך עם פיירפוקס).
אחרים בתאגיד מוזילה דיברו בבלוגים שלהם לטובתו.
חברי הדירקטוריון רצו שהוא יישאר בחברה בתפקיד אחר.
ב־3 באפריל 2014 התפטר אייך מתפקיד המנכ"ל ועזב את מוזילה; בבלוג האישי שלו הוא פרסם, "בנסיבות הנוכחיות, אני לא יכול להיות מנהיג אפקטיבי".
ההתפטרות הגיעה לכותרות ברמה בינלאומית, ונחשבה תוצאה מהתנגדותו של אייך לנישואים חד מיניים.
בעוד שדיווחים בכלי התקשורת מצמידים את התפטרותו של אייך ישירות למחלוקות סביב תרומתו לתומכים בהצעה 8, אחרים שעבדו באותה תקופה בחברת מוזילה אמרו שיש גורמים נוספים לעזיבתו של אייך.
לדבריהם, אייך התמודד עם ספקות ביחס למנהיגותו וליכולתו הניהולית של חברי הדירקטוריון בתהליך בחירת המנכ"ל.
חלקם אומרים שהוא מתאים יותר לתפקיד מדעי בארגון.
עוד הם טענו כי איך לא הצליח להפיג את המחלוקת סביב התרומה כשזו עלתה על פני השטח, מה שהצית עוד יותר את המצב.
אייך הוא מנכ"ל חברת Brave Software, חברת תוכנה המפתחת את דפדפן Brave.
החברה גייסה מימון מוקדם של 2.5 מיליון דולר ממשקיעים פרטיים.
ב-20 בינואר 2016, פרסמה החברה גרסת מפתחים של הדפדפן, אשר חוסם מודעות ועוקבים, וכולל מערכת מיקרו-תשלומים המציעה לגולשים אפשרות לשלם לאתרים כדי לא להציג פרסומות.
ב-Brave Software, אייך יצר את BAT, מטבע מבוזר המיועד לשימוש בדפדפן ברייב.
BAT הושק בהנפקת מטבע ציבורית ב-31 במאי 2017 וגייס כך 35 מיליון דולר.
ברנהארד לזנר היה עורך דין ומומחה ליהודים במשרד הפנים של הרייך.
יחד עם וילהלם שטוקרט, הוא סייע לנסח את חוקי נירנברג, שבין השאר שללו מיהודי גרמניה את זכויותיהם.
לדברי כריסטופר בראונינג, חלק גדול מהמחקר ההיסטורי לגבי חוקי נירנברג מסתמך על הצהרותיו של לזנר, שאומצו על ידי המחקר באופן בלתי ביקורתי.
לזנר היה בנם של פקידים.
בין 1909 ל-1913 למד לזנר משפטים בדגש על תאוריה משפטית באוניברסיטת טיבינגן והיה חבר באגודת הסטודנטים Tübinger Burschenschaft Derendingia .
לאחר שירותו הצבאי קיבל תואר דוקטור בשנת 1920, עבר בחינה לשירות המדינה ב-1922 והצטרף לרשות המכס.
בתחילה עבד במשרד המכס של מדינת ברנדנבורג.
ב-1929 הפך לראש משרד המכס בגלאץ (Glatz).
ב-1931 היה ראש משרד המכס בניסה, שאז השתייכה לגרמניה.
באפריל 1933 החל לזנר לעבוד במשרד הפנים של הרייך.
שם היה בין מנסחיהם של חוקי נירנברג באוגוסט 1935. עמו ניסחו את החוקים הממונים וילהלם שטוקרט והנס גלובקה.
בשנים 1936 ו-1937 ניסח חוקים נוספים הנוגעים לנושאי גזע.
לאחר מכן הועסק ב"מכון הרייך לתולדות גרמניה החדשה" (Reichsinstitut für Geschichte des neuen Deutschlands) בוועדה המייעצת ובמחלקת המחקר בנוגע ל"".
בזכרונותיו, "לחוקק את השואה", תיאר לזנר שגילה אירוע בו הועברו כאלף יהודים גרמנים ברכבת ליער רומבולה בריגה, לטביה, שם נרצחו בירי יחד עם 25,000 יהודים מלטביה.
לזנר כתב שלא היה מודע לאף פקודה להוציא להורג את יהודי גרמניה וחש אי נחת מההוצאות להורג.
הוא דן באירוע עם שטוקרט והדבר גרם למתח ביניהם.
שלוש שנים מאוחר יותר, בשנת 1944, על פי רשימות שעשה לזנר, הוא נעצר בשל הבעת אהדה ליהודי גרמניה ובטענה שתמך במחתרת האנטי-נאצית.
לזנר זקף לזכותו את הפטור שניתן למישלינגה - גרמנים עם סבא יהודי או שניים - מהגדרה כיהודי.
הוא טען כי סיווג אנשים כיהודים יחזק את מאגר הגנים היהודי על ידי החדרת דם ארי, וכן יעלה לצבא 45,000 חיילים.
מכיוון שרוב "המישלינגה" לא גורשו במהלך המלחמה, ייתכן שהסיווג שלהם לא כיהודים אלא כבני תערובת הציל עד 107,000 גרמנים ממוצא יהודי מהיפגעות בשואה.
במשפטי נירנברג מסר לזנר עדות על הדיון שקיים עם שטוקרט בנוגע לטבח יער רומבולה בשנת 1941. עדות זו סתרה את טענתו של שטוקרט כי לא היה מודע להוצאתם להורג של יהודים לפני ועידת ואנזה בשנת 1942.
ברנדן ג'ייקוב ג'ואל פהר הוא שחקן קולנוע וטלוויזיה קנדי.
הוא ידוע בתפקיד מייקל גוארין בסדרת הטלוויזיה "רוזוול", בתפקיד דן קופר בסדרת המשטרה "CSI: מיאמי" ובתפקיד ד"ר דרו אליסטר בדרמה הרפואית "משמרת לילה".
פהר נולד בניו וסטמינסטר, קולומביה הבריטית, לאם שעבדה כמנהלת תיקי תקון ואב שהיה יצרן יאכטות.
הוא עבר לוויניפג, מניטובה בשנת 1990, ולמד בבית ספר פרטי המשתייך לזרם המנוניטי.
פהר דגמן עבור לוי שטראוס, קלווין קליין, אמפוריו ארמני ו-DKNY ג'ינס ותמונותיו הופיעו במגזינים רבים.
פהר החל את קריירת המשחק שלו ב-1997 כשהוא לוהק לסרט "Breaker High".
פהר הופיע גם בווידאו קליפ "די בייבי" של הזמרת ונסה קרלטון.
הוא שיחק בתפקיד ראשי בסדרת הטלוויזיה "רוזוול" בין השנים 1999–2002.
בשנת 2008 שיחק פהר בתפקיד ג'ייק סטנטון במיני סדרת הטלוויזיה "Samurai Girl", ובתפקיד חוזר בתור ג'ארד בות' בסדרת הטלוויזיה "בונז".
בשנת 2009 שיחק בתפקיד חוזר בתור הפושע קול בסדרת הטלוויזיה "CSI מיאמי".
בשנת 2010 שיחק בסרט הטלוויזיה של ABC Family "אהבה על הקרח 4: אש וקרח".
בשנת 2011 גילם איש עסקים בסרט הטלוויזיה "נשיקת חג המולד" ונווט של ספינת מלחמה אמריקאית בסרט "אקס-מן: ההתחלה".
הוא גם התארח בשני פרקים של הסדרה "ניקיטה".
בשנת 2014 החל לשחק בתפקיד ד"ר דרו אליסטר, וטרינר בצבא ארצות הברית ומנתח בבית חולים בסן אנטוניו, בדרמה של NBC "משמרת לילה".
הסדרה שודרה במשך ארבע עונות והסתיימה בשנת 2017.
פהר ניהל מערכת יחסים ואף היה מאורס לתקופה קצרה לשחקנית האמריקאית מאג'נדרה דלפינו בין השנים 2001–2003.
ביולי 2006 נישא לג'ניפר רולי, ולזוג שלוש בנות, שנולדו בשנים 2008, 2011 ו-2013. פהר ומשפחתו מתגוררים לחלופין בלוס אנג'לס שבקליפורניה ואלבקרקי שבניו מקסיקו.
דמיני אבונולווה אוגולו , הידוע בשם הבמה ברנה בוי (Burna Boy), הוא זמר-יוצר, ראפר ורקדן ניגרי.
דמיני אבונולווה אוגלו נולד בפורט הרקורט שבניגריה.
אימו עבדה כמתרגמת שפות ואביו ניהל חברת ריתוך.
אוגולו גדל בדרום ניגריה והחל ליצור ביטים משלו באמצעות FL Studio בגיל צעיר.
הוא זכה לפרסום לראשונה ב-2012 כשהוציא את השיר "Like to Party", הסינגל המוביל מתוך אלבום הבכורה שלו.
האלבום, L.I.F.E, יצא לאור באוגוסט 2013. הוא הגיע למקום השביעי במצעד אלבומי הרגאיי של בילבורד והועמד לפרסי הבידור של ניגריה 2014 בקטגוריית אלבום השנה.
ב-2018, לאחר חתימה בחברת התקליטים אטלנטיק רקורדס הוציא את אלבומו השלישי, Outside.
מתוך האלבום הפך ללהיט הסינגל "Ye", שזכה לשבחים ודורג בדירוגי סוף השנה של שנת 2018 מטעם מגזינים שונים.
האלבום ברנה בוי קיבל ביקורות חיוביות וזכה באלבום השנה בפרסי הבידור של ניגריה לשנת 2018.
ביולי 2019 יצא אלבומו הרביעי, African Giant.
האלבום היה לאלבומו הראשון שנכנס למצעד הבילבורד 200 והוא זכה לשבחים ממבקרי המוזיקה, שדירגו אותו במיקומים גבוהים בסיכומי סוף השנה.
בהמשך, הועמד האלבום לקטגוריית "אלבום העולם הטוב ביותר" בטקס פרסי גראמי ה-62. באותה השנה, התארח לצד אד שירן בשירו של סטורמזי, "Own It", שהגיע למקום הראשון במצעד הסינגלים הבריטי.
ב-26 ביוני 2020 יצא הסינגל המוביל מתוך אלבומו החמישי, "Wonderful".
אלבומו החמישי, Twice as Tall, יצא לאור ב-14 באוגוסט 2020. האלבום הגיע לצמרת מצעד אלבומי העולם של בילבורד וזכה לשבחים רבים ממבקרי המוזיקה.
האלבום העניק לברנה בוי את פרס גראמי הראשון שלו, כשהאלבום זכה בקטגוריית "אלבום העולם הטוב ביותר" בטקס פרסי גראמי ה-63.
ב-13 במאי 2022 הוציא את הסינגל המוביל מתוך אלבומו השישי, "Last Last", שהיה לשירו הראשון כאמן מוביל שנכנס למצעד הבילבורד הוט 100. ב-8 ביולי, יצא אלבומו השישי, Love, Damini.
האלבום הגיע למקום השני במצעד האלבומים הבריטי ולמקום ה-14 במצעד הבילבורד 200, המיקומים הגבוהים ביותר אליהם הגיע ברנה בוי במצעדים אלו בהתאמה.
ב-20 ביולי 2023 הוציא את הסינגל "Talibans II" עם ביירון מסיה.
ב-27 ביולי הוציא את הסינגל "Big 7".
ב-24 באוגוסט הוציא את אלבומו השביעי, .
ב-11 ביולי 2025 ברנה בוי הוציא לאור את אלבומו השמיני No Sign Of Weakness.
הסינגל המוביל מהאלבום הוא "TaTaTa" עם טראוויס סקוט, וצפויים שיתופי פעולה נוספים עם אמנים ידועים.
ברנה בוי מתאר את המוזיקה שלו כמו פיוז'ן אפריקאי, ז'אנר שמשלב אפרוביט, דאנסהול, רגאיי, היפ הופ ו-R&B.
אוגוסט בראון מהעיתון האמריקאי לוס אנג'לס טיימס, אמר כי המוזיקה של ברנה בוי הוא "פיקח ומודרני אך לא מוסח על ידי מהלכי הצלבה ברורים".
ברנדן פרנסיס בויל הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של קהיליית פנסילבניה מאז 2015. בשנים 2015–2019 ייצג בויל את מחוז הקונגרס ה-13, אך לקראת בחירות 2018 בארצות הברית הורה בית המשפט העליון של פנסילבניה על שינוי מפת מחוזות הבחירה במדינה.
בויל הבכור מבין שני הבנים של הוריו.
אביו פרנסיס (פרנק), הוא מהגר אירי שהגיע לארצות הברית בשנת 1970 מגלנקולמקיל (Glencolmcille), יישוב השוכן בדרום-מערב מחוז דניגול שבאלסטר באירלנד.
אמו הייתה איילין, בת למהגרים אירים ממחוז סלייגו, שעבדה כשומרת במחוז בתי הספר בפילדלפיה במשך למעלה מעשרים שנה.
בויל נולד וגדל בשכונה אולני שבפילדלפיה, ובטרם קיבל מלגה באוניברסיטת נוטרדאם, למד בית הספר התיכון קרדינל דורטי.
באוניברסיטת נוטרדאם השלים לימודי תואר ראשון ב-1999, והיה לבוגר "תוכנית הסבורג לשירות הציבורי".
לאחר שעבד שנים אחדות כיועץ במחלקת ההגנה של ארצות הברית, כולל בפיקוד מערכות הים של הצי, למד בויל בבית הספר לתארים מתקדמים בבית הספר לממשל ע"ש ג'ון פיצג'רלד קנדי באוניברסיטת הרווארד, שם קיבל תואר שני במדיניות ציבורית.
בשנים 2004 ו-2006 כשל בהתמודדויותיו לבית הנבחרים של פנסילבניה, אך ב-2008 הצליח לגבור על יריבו הרפובליקני.
כמחבר בבית הנבחרים המדינתי, הציג בויל את תוכנית המלגות REACH, שתציע לימודים גבוהים במכללה ציבורית ללא שכר לימוד עבור סטודנטים המתאימים לדרישות התוכנית בפנסילבניה.
בויל היה חבר מייסד בשדולת שוויון הלהט"ב בתקופת כהונתו הראשונה, ובשנת 2009 הצביע בעד חקיקה האוסרת על אפליה של להט"בים בשוק העבודה ובדיור.
ב-2014 הגה הצעת חוק לתיקון חוקי פשעי השנאה בפנסילבניה כך שיכללו פשעים שבוצעו כלפי פלוני בשל נטייתו המינית.
באפריל 2013 הכריז בויל על התמודדותו אל בית הנבחרים של ארצות הברית במחוז הקונגרס ה-13 של פנסילבניה, שהשתרע ממחוז מונטגומרי עד לצפון מזרח פילדלפיה.
אליסון שוורץ, נציגת המחוז מזה שנים רבות, ויתרה על מושבה בקונגרס לטובת ריצה לתפקיד מושל פנסילבניה.
בבחירות המקדימות של המפלגה הדמוקרטית ניצב בפני חברת הקונגרס לשעבר מרג'ורי מרגוליס (שייצגה בשנים 1993–1995 את אותו המחוז) ובפני מתמודדים אחרים.
על אף שמרגוליס נכנסה למירוץ עם יתרון בן 28% על בויל בסקרים הראשוניים, במהלך יום הפריימריז גבר עליה בויל כשגרף 41% מקולות הבוחרים, בעוד מרגוליס קיבלה 27%.
בבחירות 2014 סחף אחריו 67% מהמצביעים במחוז הקונגרס ה-13 ונבחר אל הקונגרס ה-114 של ארצות הברית.
בבית הנבחרים האמריקאי ייסד לצד עמיתו מארק ויסי את "שדולת הצווארון הכחול", שתכליתה לקדם דיונים ולפתח חקיקה שתסייע להיאבק בהלנת שכר, חוסר ביטחון תעסוקתי, אוף-שורינג, מסחר וסוגיות אחרות.
בויל היה גם נותן החסות הראשי של הצעת חוק HR 6094, שקראה לאסור את ביטול הסנקציות שהטילה הממשלה הפדרלית של ארצות הברית על קוריאה הצפונית.
בפברואר 2018 הורה בית המשפט העליון של פנסילבניה על שינויים במפת מחוזות הקונגרס של המדינה.
בעקבות זאת הודיע בויל כי בבחירות 2018 יתמודד במחוז הקונגרס השני.
מחוז הקונגרס השני היה טרם השינוי מחוז הקונגרס הראשון, שייצג בוב בריידי הפורש, כך שבויל לא נאלץ להתמודד מול שועל ותיק בפריימריז.
עם זאת, אל שטחי המחוז השני סופחו כל החלקים מפילדלפיה שהיו עד אז בשטחי המחוז ה-13, ובתוכם בית מגוריו של בויל.
החל מהתכנסות הקונגרס ה-116 של ארצות הברית מייצג את מחוז הקונגרס השני של פנסילבניה.
ג'ון ג'ויס נבחר במקומו במחוז מס' 13.
בויל היה אחד מחברי הקונגרס הראשונים שהביעו תמיכה במסע הבחירות של ג'ו ביידן לנשיאות ארצות הברית ב-2020, ועשה זאת ביום בו ביידן הכריז על מועמדותו באפריל 2019. בויל נבחר לאחד מ-17 הדוברים שנשאו את הנאומים המרכזיים בוועידה הדמוקרטית הלאומית בשנת 2020.
ברנדן שרדונה הוא כדורגלן צרפתי המשחק בעמדת הבלם בברסט.
שרדונה נולד בצרפת, ובצעירותו הצטרף למחלקת הנוער של ברסט.
הוא ערך את הופעת הבכורה שלו במדי הקבוצה הבוגרת של המועדון במאי 2013, בהפסד קבוצתו 2–3 לפריז סן-ז'רמן.
מאותו משחק החל להשתלב שרדונה מפעם לפעם בהרכב קבוצתו, שדשדשה בליגה הצרפתית השנייה.
לקראת עונת 2015/2016 הושאל לעונה אחת לאפינאל מהליגה השלישית, ושב לברסט בתום העונה.
ברנדלי מק-אולין קוואס (בהולנדית: Brandley Mack-Olien Kuwas; נולד ב-19 בספטמבר 1992 בהורן שבהולנד) הוא כדורגלן קוראסאואי המשחק בעמדת הקשר ההתקפי בקבוצת פולנדם מהליגה ההולנדית השנייה.
קוואס נולד בהולנד וגדל במחלקות הנוער של מספר מועדונים מקומיים.
את הקריירה המקצועית שלו התחיל בפולנדם מליגת המשנה ההולנדית.
לאחר מכן, שיחק באקסלסיור רוטרדם ובהראקלס אלמלו מליגת העל ההולנדית.
בין השנים 2019–2021 שיחק קוואס בא-נסר מליגת העל של איחוד האמירויות הערביות, כשבמחצית השנייה של עונת הוא הושאל לאל-ג'זירה, גם היא מליגת העל של איחוד האמירויות הערביות.
ב-31 באוגוסט 2021, חתם קוואס לשתי עונות בשורות במכבי תל אביב מליגת העל.
ב-14 בספטמבר ערך את הופעת הבכורה שלו במועדון, בניצחון 4-1 על אלאשקרט במסגרת שלב הבתים של הקונפרנס ליג לעונת 2021/2022. ב-18 בספטמבר ערך את הופעת הבכורה שלו בליגת העל, בניצחון 2-1 על מכבי חיפה במסגרת המחזור השלישי.
ב-22 במרץ 2017 ערך קוואס את הופעת הבכורה שלו בנבחרת קוראסאו, בתיקו 1-1 נגד נבחרת אל סלוודור במשחק ידידות.
ברנדן ראסל ארונסון הוא כדורגלן אמריקאי המשחק בעמדת הקשר ההתקפי בלידס יונייטד מהפרמייר ליג ובנבחרת ארצות הברית.
ארונסון נולד בניו ג'רזי שבארצות הברית.
אחיו הצעיר, פקסטן ארונסון, גם הוא כדורגלן.
ארונסון גדל במחלקת הנוער של פילדלפיה יוניון מה-MLS, ובעונות ו- שיחק בבית לחם סטיל, קבוצת המילואים של המועדון, ששיחקה ב-USL.
הוא ערך 24 הופעות ליגה במדי קבוצת המילואים, בהן הבקיע שער אחד.
ב-17 בספטמבר 2018 נודע כי ארונסון ישחק בפילדלפיה יוניון מה-MLS החל מעונת .
ב-17 במרץ 2019 הוא ערך את הופעת הבכורה שלו במועדון, בתיקו 1-1 נגד אטלנטה יונייטד במסגרת הליגה.
הוא שיחק במועדון במשך שתי עונות, בהן ערך 57 הופעות ליגה והבקיע שבעה שערים.
ב-16 באוקטובר 2020 פורסם כי ארונסון יצטרף לרד בול זלצבורג מהבונדסליגה האוסטרית בחודש ינואר 2021, לאחר סיום עונת ב-MLS.
ב-24 בינואר 2021 ערך ארונסון את הופעת הבכורה שלו במועדון, בניצחון 0–2 על ריינדורף אלטאך במסגרת המחזור ה-13 בליגה לעונת .
ב-10 בפברואר הוא הבקיע את שער הבכורה שלו במועדון, בניצחון 1–3 על אוסטריה וינה במסגרת המחזור ה-16 בליגה.
בחצי העונה הראשונה שלו במועדון הוא ערך 20 הופעות ליגה והבקיע חמישה שערים, ועזר לקבוצתו לזכות באליפות אוסטריה ובגביע האוסטרי.
ב-26 במאי 2022 הודיעה לידס יונייטד על החתמתו של ארונסון על חוזה לחמש שנים, החל מ-1 ביולי 2022. ערוץ סקיי ספורט דיווח כי שווי העסקה עומד על 24.7 מיליון ליש"ט.
ארונסון ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שער הבכורה שלו בקבוצה, בניצחון 0–3 על צ'לסי.
הוא שב ללידס יונייטד לקראת עונת 2024/2025 ונכנס כמחליף ב-10 באוגוסט במשחק פתיחת העונה מול פורטסמות', וכבש את שער השוויון בדקה ה-95 במשחק, שהסתיים בתיקו 3-3. בסיום העונה העפילה לידס יונייטד בחזרה לפרמייר ליג מהמקום הראשון בליגה.
ב-9 ביולי 2023, בעקבות ירידתה של לידס יונייטד לליגת המשנה, הושאל למשך עונה אחת לאוניון ברלין מהבונדסליגה.
ב-17 בפברואר 2024 הבקיע את שערו הבכורה בקבוצה בבונדסליגה מול הופנהיים, שער הניצחון בתוצאה שהסתיימה 0–1. במשחק זה הוא עלה מהספסל ושיחק כ-25 דקות.
לאחר שהציג יכולת טובה בעונתו הראשונה ב-MLS, זומן ארונסון לראשונה לסגל נבחרת ארצות הברית בחודש אוקטובר 2019 לקראת משחקי ליגת האומות של CONCACAF נגד נבחרות קובה וקנדה, אך לא שיחק במשחקים אלו.
ב-31 בדצמבר 2019 זומן פעם נוספת לסגל הנבחרת.
ב-1 בפברואר 2020 ערך את הופעת הבכורה שלו בנבחרת, בניצחון 0–1 על נבחרת קוסטה ריקה במשחק ידידות.
ב-10 בדצמבר 2020 הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות.
הוא זכה יחד עם נבחרת ארצות הברית בטורניר ליגת האומות של CONCACAF לעונת .
נכלל ומשחק בסגל נבחרת ארצות הברית בטורניר מונדיאל 2022 שבקטר.
נכלל בסגל בקופה אמריקה 2024.
מדינת ברנדנבורג הייתה תת-חלוקה של אזור הכיבוש הסובייטי (עד 1949) ואחת ממדינות גרמניה המזרחית (מ-1949) המקבילה באופן נרחב למדינת ברנדנבורג הגרמנית של ימינו.
המדינה הוקמה במקור כחלוקה מנהלית של מחוז גבול ברנדנבורג () על ידי המינהל הצבאי הסובייטי בגרמניה (SMAD) ביולי 1945, וכללה את הקמתה מחדש של פרובינציית ברנדנבורג הפרוסית, למעט החלקים המזרחיים מאחורי קו אודר-נייסה לפולין.
עם ביטול פרוסיה בפברואר 1947, היא נקראה מדינת גבול ברנדנבורג ( ) אך ביוני 1947 נאלץ ה-SMAD לשנות את השם למדינת ברנדנבורג.
באוגוסט 1945 נשללה העברת שטח בין ברלין הכבושה בידי בעלות הברית.
בהשוואה לחלוקות האדמיניסטרטיביות של גרמניה הנאצית, היא כללה את החלק המערבי של גאו גבול ברנדנבורג וחלקים קטנים של ברלין.
בשל המצב שלאחר המלחמה בגרמניה, מינה הסמ"ד ביולי 1945 את ממשלי המדינה בכל חלקי המשנה של אזור הכיבוש שלהם.
קרל שטיינהוף הפך לנשיא ממשל המדינה בברנדנבורג ולאחר מכן נבחר לשר-נשיא.
הבחירות הראשונות ללנדטאג של ברנדנבורג נערכו ב-20 באוקטובר 1946, באותו יום נשללו הבחירות ללנדטאג של שאר החבלים באזור הכיבוש.
ה-SED שנתמכה על ידי ברית המועצות (שהפכה למפלגת השלטון של גרמניה המזרחית מ-1949 ואילך) קיבלה 43.5% מהקולות, CDU 30.3%, LDPD 20.5% ו-VdgB 5.7%.
בפברואר 1947 התקבלה חוקת המדינה.
עם זאת, כל ההחלטות של הפרלמנט התקבלו בכפוף לאישור ה-SMAD.
לאחר ייסוד הרפובליקה הדמוקרטית הגרמנית (GDR) באוקטובר 1949, נערכו בחירות שניות ללנדטאג באוקטובר 1950. המפלגה היחידה הייתה החזית הלאומית, ברית של מפלגות פוליטיות וארגוני המונים בשליטת ה-SED, שקיבלה 99.9% מהקולות.
בעקבות בחירות אלו, הייתה זו הפעם הראשונה והיחידה בה נשלחו חמישה חברי לנדטאג ללשכת המדינות של גרמניה המזרחית.
מכיוון שהקומוניסטים השליטים שאפו לבנות מדינה מעין-אחדותית, המדינה פורקה על ידי שינוי חוקת גרמניה המזרחית ביולי 1952. כל חמש המדינות הוחלפו ב-14 בצירקה שזה עתה הוקמו.
במקרה של ברנדנבורג, השטח הועבר ל-Bezirke קוטבוס, פרנקפורט, נויברנדנבורג, פוטסדאם ושוורין.
ביטול לשכת המדינות ב-1958 ושני אשרורים של החוקה ב-1968 וב-1974 ביטלו סופית את כל סוגי הפדרליזם בגרמניה המזרחית עד למהפכה השלווה ב-1989. לאחר הבחירות החופשיות הראשונות בגרמניה המזרחית, חמש המדינות הוקמו מחדש עם כמה התאמות גאוגרפיות קטנות יותר באוגוסט 1990 כדי להצטרף לרפובליקה הפדרלית של גרמניה.
ברנדין פודז'מסקי הוא כדורסלן אמריקאי המשחק בעמדות הקלע והרכז בגולדן סטייט ווריורס.
פודז'מסקי נולד בגרינפילד, ויסקונסין, למשפחה ממוצא פולני.
בעונתו השנייה בתיכון העמיד ממוצעים של 22.5 נקודות ו-9.3 ריבאונדים למשחק, בעונתו השלישית העמיד ממוצעים של 27.6 נקודות ו-9.2 ריבאונדים למשחק ובעונתו האחרונה העמיד ממוצעים של 35.1 נקודות, 10 ריבאונדים, 5.6 אסיסטים ו-4 חטיפות למשחק.
הוא בחר לשחק עבור קבוצת הכדורסל של אוניברסיטת אילינוי באורבנה-שמפיין, אך מיעט לשחק ועבר לקבוצת הכדורסל של אוניברסיטת סנטה קלרה.
במשחק פתיחת העונה קלע עבור קבוצתו 30 נקודות, והוסיף 9 ריבאונדים ו-5 חטיפות בניצחון קבוצתו 84–72 על מזרח וושינגטון.
בדראפט נבחר בבחירה ה-19 על ידי גולדן סטייט ווריורס.
ב-7 ביולי חתם על חוזה רשמי בקבוצה, והצטרף לסגל הקבוצה לליגת הקיץ של ה-NBA.
ברנדן תומאס קאר הוא עורך דין אמריקאי המכהן כחבר בוועדת התקשורת הפדרלית (FCC) מאז 2017. מונה על ידי דונלד טראמפ, קאר שימש בעבר כיועץ המשפטי הכללי של הסוכנות וכעוזר של נציב ה-FCC אג'יט פאי.
במגזר הפרטי, עבד בעבר כעורך דין טלקומוניקציה ב־Wiley Rein.
קאר תומך בשינויים בסעיף 230 של חוק הגינות התקשורת ומתנגד להגנות על נייטרליות רשת כאשר הן יוצרות בעיות אחרות כגון ביטחון לאומי.
קאר ידוע בתמיכתו באיסור על TikTok מטעמי ביטחון לאומי.
בתפקיד, קאר ציין כי הוא תומך בצורה בנושאי מדיניות ציבורית עבור מינוי רגולטורי, והאשים את יו"ר ועדת המודיעין של בית הנבחרים אדם שיף בפיקוח על "מכונת מעקב סודית ומפלגת".
בנובמבר 2024 פורסם כי טראמפ בחר בקאר להוביל את רשות התקשורת הפדרלית, כמחליף של ג'סיקה רוזנוורצל.
קאר נולד ב-5 בינואר 1979 בוושינגטון.
הוא סיים את לימודיו באוניברסיטת ג'ורג'טאון בשנת 2001 עם תואר ראשון בממשל.
מאוחר יותר הוא למד בבית הספר למשפטים של האוניברסיטה הקתולית של אמריקה בקולומבוס, שם היה עורך של ה־Catholic University Law Review.
ב-2005 סיים את לימודי דוקטור למשפטים בהצטיינות.
מ-2005 עד 2007, קאר היה שותף במשרד עורכי הדין Wiley Rein, שם עבד בענייני ערעורים וטלקומוניקציה.
הוא היה עוזר משפטי של השופט דניס שד מבית המשפט הפדרלי הרביעי לערעורים מ-2007 עד 2008, ואז הצטרף מחדש לווילי ריין.
קאר הצטרף לוועדת התקשורת הפדרלית (FCC) כיועץ משפטי של הנציב אג'יט פאי.
בתפקיד זה, ייעץ בנושאי אלחוט, בטיחות הציבור ונושאים בינלאומיים.
בינואר 2017, קאר הפך ליועץ המשפטי הכללי של ה-FCC.
חבר בוועדת התקשורת הפדרלית (FCC)
בשנת 2021, קאר מתח ביקורת על הצעת ממשל ביידן לפריסת פס רחב חדשה של 100 מיליארד דולר כחלק מההצעה המקורית של תוכנית הג'ובים האמריקאית.
במאי 2022, קרא קאר לסגור את מועצת הממשל של דיסאינפורמציה, מועצת מייעצת בתוך המחלקה לביטחון המולדת, ותקף את הגוף כ"אורווליאנית".
בספטמבר 2025 קאר איים לנקוט צעדים נגד רשת ABC בעקבות דבריו של ג'ימי קימל במונולוג שבו טען כי תומכי טראמפ מנסים להציג את רוצחו של צ'ארלי קירק כמי שאינו משתייך לשורותיהם.
קאר אמר בפודקאסט של בני ג'ונסון כי ל-FCC יש "תרופות אפשריות" ושהדבר יכול להסתיים בקלות או להוביל לפעולה רגולטורית.
זמן קצר לאחר דבריו, הודיעה ABC על הפסקת שידור בלתי מוגבלת של תוכניתו "ג'ימי קימל לייב!", ונקסטר, שמפעילה 32 זכייניות של הרשת, הכריזה כי לא תשדר את התוכנית לעת עתה.
קאר מתנגד להגנות על נייטרליות רשת ואישר את המאמצים לרפורמה בסעיף 230 של חוק הגינות התקשורת.
קאר התנגד בתוקף למאמצים לחסום את רכישת טוויטר על ידי אילון מאסק.
בשנת 2023, קאר כתב את הפרק על ועדת התקשורת הפדרלית (FCC) בספר פרויקט 2025 של קרן המורשת, מנדט למנהיגות: ההבטחה השמרנית.
בפרק, קאר מציע "לרסן את ביג טק" כאחת המטרות העיקריות של ה-FCC.
ברנדן בלומר הוא יזם אמריקאי המתגורר באיי קיימן.
הוא המנכ"ל של חברת הטכנולוגיה Block.one, שפיתחה פלטפורמת בלוקצ'יין בשם EOS.IO.
בלומר נולד וגדל בסידר רפידס, איווה, ארצות הברית.
כשהיה בן 15, הוא פיתח אתר למכירת נכסים וירטואליים במרחב המשחקים המקוונים מרובי משתתפים.
אתר האינטרנט שלו, המכונה GaMeCliff, הציג דמויות, כלי נשק ובתים שונים למשחקים מרובי משתתפים כולל EverQuest ווורלד אוף וורקראפט.
בשנת 2005, חברת GaMeCliff של בלומר נרכשה על ידי IGE והחברה עברה למטה חדש בהונג קונג כדי להוביל את פעילותה של GaMeCliff.
ב-2007 הקים בלומר את חברת Accounts Network, שמכרה אווטארים למשחקי תפקידים מקוונים רבי משתתפים, והגיעה להכנסות של מיליון דולר.
בשנת 2010 השיק בלומר את Okay.com, פלטפורמת שיתוף נתונים ארגונית עבור מתווכי נדל"ן באסיה.
בהמשך התמזגה החברה עם חברת הנדל"ן Asia Pacific Properties.
ב-2013 הקים את הסטרט אפ ii5 שעסק ברישומי נדל"ן בהודו.
בשנת 2016, הקים בלומר את Block.One, חברת בלוקצ'יין, המבוססת בחלקה על מימון מ-ii5, חברת הנדל"ן שלו בהונג קונג.
במאי 2017 הכריז בלומר על EOS.
IO, פלטפורמת בלוקצ'יין הידועה בשיאים של הצעת מטבע ראשונית (ICO).
בפברואר 2018, צוין על ידי מגזין פורבס כאחד "האנשים העשירים ביותר במטבעות קריפטוגרפיים".
בשנת 2020 ויתר בלומר על אזרחותו האמריקאית.
ברנדן פרדריק שנהאן הוא מנהל הוקי קרח קנדי-אמריקאי מקצועני ושחקן עבר המשמש כנשיא ומושל חלופי של טורונטו מייפל ליפס, לאחר ששימש בעבר כמנהל בטיחות השחקנים בליגת ההוקי הלאומית.
שנהאן נבחר על ידי ניו ג'רזי דווילס כבחירה שנייה בדראפט 1987 ושיחק ב-NHL עם ניו ג'רזי דווילס, סנט לואיס בלוז, הרטפורד ויילרס, דטרויט רד וינגס וניו יורק ריינג'רס.
זכה שלוש פעמים בגביע סטנלי עם דטרויט רד וינגס.
בשנת 2017 נבחר שנהאן לאחד מ-100 שחקני ה-NHL הגדולים בהיסטוריה.
שנהאן, הידוע במשחקו הפיזי וביכולת כבישת שערים, הבקיע 656 שערים בקריירת ה-NHL שלו המשתרעת על פני למעלה מ-1,500 משחקי NHL, ובזמן פרישתו היה המוביל בין שחקני NHL פעילים עבור שערים שהובקעו.
שנהאן הוא השחקן היחיד בתולדות ה-NHL עם למעלה מ-600 שערים ו-2,000 דקות עונשין.
כשחקן שייצג את קנדה, זכה שנהאן במדליות זהב באליפות העולם 1994, אולימפיאדת החורף 2002 ובגביע קנדה 1991. לאחר שזכה בשלושת התארים הבולטים בהוקי קרח; מדליית זהב אולימפית, מדליית זהב באליפות העולם וזכייה בגביע סטנלי, הפך שנהאן לחבר במועדון הזהב המשולש.
שנהאן התקבל להיכל התהילה של ההוקי ב-8 בנובמבר 2013.
שנהאן נבחר על ידי ניו ג'רזי דווילס במקום השני בדראפט 1987, אחרי פייר טורז'ון.
הציפיות לגביו היו גבוהות למדי לאחר קריירתו עם לונדון נייטס מליגת ההוקי של אונטריו בה כיכב ובעקבות כך, מספר 19 שלו הופרש.
בעונת הרוקי שלו עם הדווילס ב-1988, צבר 26 נקודות ב-65 משחקים כנער בן 18. בעונה שלאחר מכן, ניכר היה שהשתפר עם 22 שערים ו-50 נקודות.
בעונתו השלישית הופיע כמפיק נקודה למשחק עם 72 נקודות ב-73 משחקים והוביל בניקוד בקבוצתו; 30 שעריו העמידוהו במקום השני בהבקעת שערי הקבוצה לאחר ג'ון מקלין.
בשנה הרביעית והאחרונה שלו בקדנציה הראשונה שלו עם הדווילס ב-1991, כבש 29 שערים ו-66 נקודות.
בגיל 22, שנהאן כבר היה נחשב למבקיע רציני ב-NHL.
כן שיחק טוב בריצות הפלייאוף של הדווילס.
לאחר שהפך לשחקן חופשי בעקבות עונת 1991, שנהאן הוחתם על ידי סנט לואיס בלוז ב-25 ביולי 1991. על פי ההסכם הקיבוצי, הוא היה שחקן חופשי מוגבל ולפיכך הדווילס היו זכאים לפיצוי.
בדרך כלל, הפיצוי בא לידי ביטוי עם בחירות דראפט, אך הבלוז כבר היו חייבים ארבע בחירות דראפט בסיבוב הראשון לוושינגטון קפיטלס עקב החתמת המגן סקוט סטיבנס בשנה הקודמת.
הבלוז הציעו הצעה לפיצוי שכללה את קרטיס ג'וזף, רוד ברינד'אמור ושתי בחירות דראפט מאוחר יותר.
עם זאת, הדווילס התעניינו רק בסקוט סטיבנס.
הבורר החליט בסופו של דבר שסטיבן הוא הפיצוי וכך שנהאן הצטרף לבלוז בתמורה לסקוט סטיבנס.
עונתו הראשונה עם הבלוז הניבה נתונים סטטיסטיים דומים לעונותיו עם הדווילס, אך העפיל לרמה גבוהה יותר ב-1993 עם 51 שערים ו-94 נקודות ב-71 משחקים.
סיים שני בכבישת שערי הקבוצה מתחת לברט האל ושלישי בניקוד בקרב חבריו לקבוצה.
בעודו ממשיך במשחקו המשובח ב-1994, רשם שנהאן שיא אישי של 52 שערים, 50 אסיסטים ו-102 נקודות.
בנוסף להובלת קבוצתו בניקוד, נבחר שנהאן למשחק האולסטאר של 1994 באמצע העונה ולנבחרת האולסטאר הראשונה בסוף השנה.
במהלך העונה המקוצרת 1995, שיחק שנהאן שלושה משחקים עבור דיסלדורף בליגה הגרמנית (DEL), כבש חמישה שערים ושלושה אסיסטים בשהותו הקצרה מעבר לים.
כאשר עונת ה-NHL התחדשה, המשיך שנהאן לשחק נהדר עבור הבלוז וצבר 41 נקודות בעונה המקוצרת.
בפלייאוף 1995, הוביל את הקבוצה בניקוד עם תשע נקודות בחמישה משחקים.
לאחר ארבע עונות עם הבלוז, ב-27 ביולי 1995, הועבר שנהאן להרטפורד ויילרס בתמורה למגן כריס פרונגר, וירש את פט ורביק כקפטן הקבוצה.
דטרויט רד וינגס ושלוש זכיות בגביע סטנלי (1996–2002)
בעונה שלאחר מכן, שנהאן המשיך עם ירידתו בניקוד עם צבירת 58 נקודות, אך עדיין הוזמן למשחק אולסטאר נוסף.
הקבוצה לא הצליחה לשלש את ניצחונה עונה לאחר מכן, כאשר הודחו על ידי קולורדו אוולאנש.
בשנה שלאחר מכן, כבש שנהאן 41 שערים, מה שהעיד על חזרתו לעונותיו הפוריות, אולם הרד וינגס נוצחו שוב על ידי האוולאנש בפלייאוף 2000. לאחר העונה נבחר לנבחרת האולסטאר הראשונה בפעם השנייה בקריירה שלו.
הוא שחזר את הצלחתו בעונת 2001 וצבר 76 נקודות, אך דטרויט המשיכה בנפילתה מול יריבותיה והפעם זה היה בסיבוב הראשון של הפלייאוף מול לוס אנג'לס קינגס.
עונת 2002 היוותה מטרה עבור שנהאן והרד וינגס.
לאחר שצירפה את חברי היכל התהילה לעתיד ברט האל, לוק רוביטאי ודומיניק האשק, הקבוצה הייתה מיועדת לזכות בגביע השלישי שלה מאז 1997. הם הפליגו לניצחון ושנהאן המשיך לשחק בתפקיד גדול בהצלחתם, וכבש 37 שערים במהלך העונה הסדירה ו-19 נקודות בניצחון הסופי שלהם בגביע סטנלי.
שנהאן גם זכה במדליית זהב אולימפית בסולט לייק סיטי עם נבחרת קנדה ונבחר לנבחרת האולסטאר השנייה.
הניצחון גם עזר לדטרויט לזכות בגביע הנשיאים כקבוצת העונה הסדירה המדורגת ראשונה.
עונה לאחר זכייתו בגביע סטנלי השלישי של דטרויט, כבש שנהאן 30 שערים ו-68 נקודות וזכה בגביע קינג קלנסי על מאמציו ההומניטריים.
עונה לאחר מכן לעומת זאת, תפוקתו ירדה ל-25 שערים ו-53 נקודות, הסכומים הנמוכים ביותר שלו מזה 15 שנים.
לאחר היעדרות של שנה אחת עקב עונת 2005 שבוטלה, הוכיח שנהאן שכוחו עוד במותניו ב-2006 וכבש 40 שערים ו-81 נקודות מרשימים, במקום השלישי מבין שחקני רד וינגס בניקוד.
שנהאן הפך לשחקן חופשי לאחר עונת 2006 ובעקבות כך חתם על עסקה לשנה של 4 מיליון דולר עם ניו יורק ריינג'רס.
לאחר שהשלים שהות מוצלחת של תשע שנים בדטרויט, הוא הביע רצון להמשיך בקריירת ה-NHL שלו והצהיר: "זה באמת הסתכם באינסטינקט שהיה לי.
לדטרויט יש עבר גדול ועתיד גדול לפניהם גם כן, אבל אני מניח שפשוט הרגשתי שאולי אני מזוהה עם העבר קצת יותר מאשר עם העתיד".
שנהאן החל את עונתו הראשונה עם הריינג'רס בהבקעת השערים ה-599 וה-600 שלו בקריירה נגד אולף קולציג ב-5 באוקטובר 2006, בניצחון 3–5 בפתיחת העונה מול וושינגטון קפיטלס במדיסון סקוור גארדן.
האסיסטים נמסרו מפטר פרוכה בשני השערים וכך הפך לשחקן ה-15 בלבד בתולדות ה-NHL שמגיע לרף 600 השערים.
זמן קצר לאחר מכן, ב-14 בנובמבר 2006, קיבל שנהאן את פרס המנהיגות הראשון של מרק מסיה, פרס שניתן מדי חודש לשחקן שנבחר על ידי מרק מסיה המדגים בצורה הטובה ביותר כישורי מנהיגות על הקרח ומחוצה לו.
לאחר מכן, נבחר למשחק האולסטאר השמיני שלו ומונה לקפטן החטיבה המזרחית במשחק האולסטאר 2007. ב-1 בפברואר 2007, עלה לכותרות לאחר שהביע תסכול במסיבת עיתונאים על תפיסתו כי שופטי NHL מוטים נגד קפטן הקבוצה יארומיר יאגר.
בהמשך החודש היה מעורב בהתנגשות קשה על הקרח עם חלוץ פילדלפיה פליירס וחברו לשעבר מהרד וינגס מייק קנובל, במשחק ב-17 בפברואר.
שנהאן וקנובל פגעו זה בזה בעודם מחליקים מכיוונים מנוגדים כאשר שנהאן פנה לספסל ואז נפל כאשר ראשו נוחת על הקרח ונותר מחוסר הכרה במשך עשר דקות.
נלקח על אלונקה לבית החולים, שם שוחרר למחרת.
לאחר שהחמיץ 15 משחקים, חזר שנהאן להרכב בזמן לפלייאוף 2007, בו הובסו הריינג'רס על ידי באפלו סייברס בסיבוב השני.
שנהאן השלים את עונתו הראשונה עם הריינג'רס במקום הרביעי בקבוצה עם 62 נקודות ב-67 משחקים כקפטן חלופי ליאגר.
לאחר שלא הצליח להמשיך לשחק עם הריינג'רס, שנהאן חיכה במהלך המחצית הראשונה של עונת 2009. לאחר מכן, ב-10 בינואר 2009, פורסם כי שנהאן הסכים להצטרף לניו ג'רזי דווילס כקדנציה השנייה שלו בקבוצה.
ארבעה ימים לאחר מכן, ב-14 בינואר, סוכמו תנאי החוזה ושנהאן חתם על חוזה יחסי לשנה של 800,000 דולר.
הזמן בין עזיבתו של שנהאן מהדווילס והחזרה אליהם היה 17 שנים ו-294 ימים, הפער הארוך ביותר בקדנציה עם קבוצה אחת בתולדות ה-NHL.
עם זאת, ב-1 באוקטובר 2009 נפרדו דרכיהם של הדווילס ושנהאן.
שנהאן אמר, "כשחתמתי בקיץ האחרון, לו למורילו, ז'אק למר ואני הסכמנו שאם לא נוכל למצוא כימיה טובה בה אוכל להתחרות ולתרום ברמה שאני מצפה מעצמי, אז אני פשוט אתקדם הלאה".
שנהאן שיחק רק ארבעה משחקי קדם העונה בעונת 2010. הוא כבש את שער קדם העונה האחרון של הדווילס באותה שנה, באחד מהמשחקים האחרונים שלו ב-NHL.
במהלך עונת 2005 שבוטלה, שנהאן היה המוח של מה שכונה "פסגת שנהאן", ועידה בת יומיים בטורונטו.
הוא אסף שחקנים, מאמנים וקולות משפיעים אחרים כדי לדון בשיפורים בזרימה ובקצב של המשחק.
עשר המלצות הוצגו הן לאיגוד שחקני ליגת ההוקי הלאומית והן לליגה.
בזמן פרישתו, הוביל שנהאן שחקני NHL פעילים בשלושער של גורדי האו עם 17 כאלו.
עם זאת, לא כל הקבוצות שמרו תיעוד של ההישג הזה, ואף מאמינים שלגורדי האו עצמו היו רק שניים.
על פי דיווח של Yahoo!, שנהאן היה בוחר להיכנס להיכל התהילה כשחקן המייצג את רד וינגס, אם היה צריך לבחור.
ב-17 בנובמבר 2009, שנהאן הודיע רשמית על פרישה לאחר 21 שנים ב-NHL.
"אני רוצה להודות למשפחה שלי ולכל החברים שעזרו לי להשיג ולשמר את חלום הילדות שלי לשחק בליגת ההוקי הלאומית", אמר שנהאן בהודעה לעיתונות.
"אני אסיר תודה לכל המאמנים והחברים שלי לקבוצה שהייתה לי הזכות ללמוד מהם ולשחק לצידם, לאורך הקריירה שלי.
למרות שתמיד חלמתי לשחק ב-NHL, אני לא יכול לומר בכנות שאי פעם הייתי מעלה על דעתי שאהיה כל כך בר מזל ומבורך.
אני רוצה להודות מקרב לב לכל מי שעזר לי להגשים את החלום הזה."
בדצמבר 2009, קיבל שנהאן הצעה מה-NHL להפוך לסגן נשיא הוקי ופיתוח עסקי של ה-NHL.
"במובן הרחב, אני חושב שברור, אני הולך להיות קול נוסף באופציות ההוקי, אבל באותו זמן אנשים כמו ג'ון קולינס וגארי וסגן נציב NHL ביל דיילי הולכים לאפשר לי וללמד אותי על עסקי ההוקי", אמר שנהאן לאתר הליגה.
"מה שהתרגשתי מההצעה שלהם להכניס אותי לעניינים, זה שהאפשרויות היו פתוחות לרווחה עבורי.
לא היה שם שום מקום עם דלת סגורה ונתנו לי הזדמנות לראות וללמוד.
במשך הזמן יהיו זמנים שבהם התפקיד שלי יהיה יותר ספציפי להוקי ויהיו זמנים שבהם התפקיד שלי יהיה יותר עסקי או שיווקי".
שנהאן נאם בפסגת ההוקי העולמי ב-2010 וביקש להחזיר את הכיף לנוער בפיתוח מיומנויות למשחק.
הרגיש ש"בכל פעם שאתה יכול להוציא ילד על הקרח ופשוט לעשות את זה כיף והוא מתפתח ומשתפר בלי לדעת שהוא מתפתח ומשתפר וכל מה שמעניין אותו זה שהוא נהנה מאוד שם בחוץ, אז באמת נפלת על דבר בעל ערך".
ב-1 ביוני 2011, ירש שנהאן את קולין קמפבל כסגן הנשיא הבכיר של ה-NHL.
כאשר חילק פסקי דין על אירועים במשחק שנשלחו למשרדו לבדיקה, פרסם שנהאן סרטונים לאתר הרשמי של ה-NHL שבהם הסביר כיצד הם עשו או לא הפרו את חוקי ה-NHL.
קריין את כל הסרטונים למעט סרטונים בשפה הצרפתית בהם היו מעורבים מונטריאול קנדיאנס או אוטווה סנטורס; אלה קריין סטפן קווינטל.
סרטונים אלו זויפו בטקס פרסי הליגה בשנת 2012 בלאס וגאס, כאשר ויל ארנט גילם את שנהאן.
בעונתו הראשונה כסגן נשיא בכיר, העביר שנהאן מספר השעיות לשחקנים עקב פגיעות לא חוקיות.
ב-11 באפריל 2014, שנהאן הוכרז רשמית כנשיא טורונטו מייפל ליפס וכמושל חלופי.
הוא הובא לפקח על כל הפעולות של מועדון ההוקי.
באותו יום, ה-NHL הודיעה כי קווינטל יחליפו בתפקיד הראשי של הליגה.
הקבוצה ניצחה רק ב-9 מתוך 42 משחקיה תחת מחליפו הזמני של קרליל, פיטר הוראצ'ק, והגיעה למקום השני אחרון במזרח ובמקום הרביעי אחרון בליגה.
ב-12 באפריל 2015, יום לאחר סיום העונה של הקבוצה, פיטר שנהאן את הוראצ'ק ואת שאר צוות האימון, בנוסף למנכ"ל דייב נוניס וכמה מחברי צוות הסקאוטינג של הקבוצה.
ב-20 במאי 2015, המייפל ליפס הודיעו על שכירתו של מייק בבקוק המבוקש מאוד, אלוף סטנלי שזכה פעמיים במדליית זהב אולימפית עם נבחרת קנדה, בתור מאמנה החדש של הקבוצה.
בבקוק הסכים לחוזה של 8 שנים עבור 50 מיליון דולר והפך למאמן בעל השכר הגבוה ביותר בהיסטוריה של ה-NHL.
על הקרח, המייפל ליפס בראשות שנהאן בחרו ביליד טורונטו מיטץ' מרנר, במקום הרביעי הכללי בדראפט 2015 והעבירו בעסקה את החלוץ פיל קסל, מוביל הניקוד של המייפל ליפס בכל אחת משש עונותיו בקבוצה לפיטסבורג פינגווינס, שבאותה עסקה נכלל גם בחירת סבב ראשון והשחקן קספרי קפאנן.
ב-24 ביולי 2015, הקבוצה שכרה את המנכ"ל הוותיק של ניו ג'רזי דווילס לו למוריילו, לשרת באותו תפקיד עבור מייפל ליפס.
למרות היררכיה חדשה מחוץ לקרח בראשות בבקוק ולמוריילו, ששניהם נחשבו מאוד ברחבי הליגה, נותרו המייפל ליפס במצבם העגום ושוב סיימו בסמוך לתחתית הדירוג ולמעשה סיימו במקום האחרון בליגה.
עם זאת, העונה הביאה אופטימיות מסוימת כשהשחקנים ויליאם נילנדר, קספרי קפאנן, קונור בראון וזאק היימן עשו את הופעת הבכורה שלהם ב-NHL.
אופטימיות נוספת הגיעה בסוף העונה, כאשר המייפל ליפס זכו בבחירה הראשונה בדראפט 2016 ובחרו באוסטון מתיוס.
קפטן הקבוצה דיון פאנף הועבר אף הוא לאוטווה סנטורס באמצע העונה ותפקידו כקפטן נותר פנוי לשלוש עונות נוספות.
בתחילת עונת 2017, הציפיות נותרו נמוכות עבור המייפל ליפס, שהקפידו על סגל צעיר בראשות השחקנים המועמדים המובילים מתיוס, מרנר ונילנדר.
עם זאת, הקבוצה בסופו של דבר הפתיעה רבים והעפילה במפתיע לפלייאוף, בראשות עונת 40 השערים של מתיוס, עליה זכה בגביע קאלדר בנוסף לעונות הרוקי החזקות של מרנר ונילנדר.
הפסידו לוושינגטון קפיטלס המועדפות במיוחד, זוכות גביע הנשיאים, בסיבוב הראשון תוך שישה משחקים.
במהלך השנים הבאות, מייפל ליפס ביססו את עצמם כמועמדים ב-NHL, מאחורי הליבה של מתיוס, מרנר, נילנדר ומורגן ריילי, שהגיעו לפלייאוף בכל אחת משלוש העונות הבאות אך לא הצליחו לעבור את הסיבוב הראשון בכל פעם.
בסוף עונת 2018, למוריילו עזב את הארגון לטובת ניו יורק איילנדרס ועוזר המנכ"ל קייל דובאס, העובד הגדול הראשון של שנהאן כשהגיע לראשונה, קודם במקומו.
רכישה גדולה נוספת של שחקנים חופשיים התרחשה בשנת 2018, כאשר החלוץ הכוכב ג'ון טווארס הצטרף למייפל ליפס עם חוזה של 7 שנים.
שנהאן גם אישר את החלטתו של דובאס לפטר את בבקוק בנובמבר 2019, על רקע התחלה גרועה של עונת 2020 ושכירתו של שלדון קיף במקומו.
בניית הקבוצה מחדש על ידי שנהאן זכתה לכינוי "השנאפלאן" ("תוכנית שנהאן") בקרב אוהדי מייפל ליפס וזכה לשבחים על השיטה שבאמצעותה בנה מחדש את הקבוצה, על ידי גיבוש ופיתוח ליבה צעירה בניגוד להחתמת שחקנים מבוגרים לתיקון מהיר ורעוע.
עם זאת, הוא ודובאס נבדקו עבור יציאות מרובות מהסיבוב הראשון שלאחר העונה; הליפס כקבוצה לא עלתה לסיבוב השני של הפלייאוף מאז 2004 עד לניצחון הסדרה שלהם על טמפה ביי לייטנינג ב-2023.
שנהאן השתתף בשבעה טורנירים עבור קנדה:
כבן להוריו האיריים, רוזלין ודונל (נפטר ב-1990), שנהאן הצטיין גם בלקרוס.
אביו היה כבאי ומאוחר יותר ראש מחלקת מניעת שריפות בטורונטו.
בצעירותו שיחק בטורניר ההוקי הבין-לאומי לצעירים של קוויבק ב-1982 עם קבוצת הוקי קרח קטנה ממיסיסוגה.
גדל באטוביקוק (כיום חלק מטורונטו), שם למד בבית הספר הקתולי סנט ליאו ומשפחתו הלכה לכנסייה הקתולית סנט ליאו.
שנהאן למד לזמן קצר בבית הספר הקתולי המרכזי בלונדון, אונטריו, שם סיים את לימודיו.
לשנהאן שלושה אחים – דני, בראיין ושון.
אף למד בתיכון ג'וזף, שם שיחק בקבוצת ההוקי וזכה במדליית זהב של פדרציית אונטריו של איגודי האתלטיקה בבתי ספר (OFSAA) ב-1985.
שנהאן התחתן עם אשתו קתרין ב-4 ביולי 1998 ולזוג שלושה ילדים.
שנהאן הפך לאזרח ארצות הברית ב-17 במאי 2002. לשנהאן היו גם מספר תפקידים פעוטים בכמה סרטים.
הופיע בתפקיד כללי בסרט אני, עצמי ואיירין בכיכובו של השחקן הקנדי ג'ים קארי.
ברנדן ג'ייקובס-ג'נקינס הוא מחזאי אמריקאי זוכה פרס פוליצר ופרס טוני.
וגדל בשכונת טאקומה במשפחה אפרו-אמריקאית מהמעמד הבינוני.
אביו, בנג'מין ג'נקינס, היה רופא שיניים בבית סוהר.
אמו, פטרישיה ג'ייקובס, עורכת דין בוגרת הרווארד ובעלת עסק עצמאי, גידלה אותו ואת אחיו המאומצים לבדה.
הוריו נפגשו במכירה פומבית של מזכרות מתקופת חוקי ג'ים קרואו, והבית שבו גדל הכיל פריטים גזעניים היסטוריים כגון שלטים "Whites Only" ו"Colored Only".
בילדותו למד בבית הספר Roots Activity Learning Center, שהתמקד בתרבות ובספרות שחורה, שם נחשף לראשונה לכתיבתם של סופרים אפרו-אמריקאים ובהם המחזאי אוגוסט וילסון.
בילדותו בילה את הקיצים בארקנסו אצל סבתו, מורה ודרמטורגית חובבת, שחשפה אותו לראשונה לתיאטרון.
בגיל 13 הגיע לשלב הגמר של תחרות האיות הלאומית של Scripps National Spelling Bee, שם נכשל במילה "pinyin".
ג'ייקובס-ג'נקינס היה מצטיין בלימודים ונשא את נאום הסיום של מחזורו בתיכון.
הוא למד בתיכון הקתולי סנט ג'ונס קולג' בוושינגטון, וסיים את לימודיו בשנת 2002. בהמשך למד תואר ראשון באוניברסיטת פרינסטון, שם התמחה באנתרופולוגיה.
במהלך לימודיו בפרינסטון החל לכתוב ולביים מחזות והיה חלק מקבוצת תיאטרון פעילה בקמפוס.
לאחר סיום לימודיו עבר לניו יורק והחל תואר שני בלימודי פרפורמנס בבית הספר לאמנויות על שם טיש באוניברסיטת ניו יורק.
במקביל עבד במגזין "הניו יורקר" כעורך במחלקת הסיפורת.
המשבר הכלכלי של 2008 דחף אותו לעזוב את עבודתו ולהתמסר לכתיבה דרמטית.
הוא קיבל מלגת פולברייט ולמד בברלין, שם החל לכתוב את מחזותיו הראשונים.
בשנת 2010 הועלה מחזהו הראשון, Neighbors, בתיאטרון הציבורי בניו יורק, ובהמשך בלוס אנג'לס ובמיניאפוליס.
המחזה הציג משפחה שחורה בתחפושת בלאקפייס העוברת לשכנות עם זוג בין-גזעי, ויצר סערה ביקורתית וציבורית.
המחזה עורר מחלוקת עקב עיסוקו בקריקטורות גזעיות ובדימויי מיינסטרל; הביקורות עליו היו קשות.
בשנת 2013 הצטרף ג'ייקובס-ג'נקינס לתוכנית "Residency Five" של תיאטרון סיגנצ'ר (Signature Theatre), שהבטיחה לו שלוש הפקות מלאות של יצירות חדשות.
באותה השנה עבד על המחזה War, שנכתב בהזמנת תיאטרון הרפרטואר של ייל בניו הייבן, קונטיקט.
חוויית הכישלון והסערה סביב Neighbors הובילה אותו לכתוב את An Octoroon (2014), עיבוד מודרני למחזה מהמאה ה-19 של דיון בוקיקו, שעסק בעבדות ובתיאטרון של התקופה הטרום-אזרחית.
An Octoroon זכה להצלחה גדולה והוכר כיצירה פורצת דרך בשיח האמריקאי על גזע ותיאטרון.
במקביל כתב את Appropriate, שעלילתו סבבה סביב משפחה דרומית מגלה שאביהם המנוח ייתכן שהיה חבר בקו קלוקס קלאן, שהושפע מדרמות משפחתיות אמריקאיות קלאסיות של טנסי ויליאמס, יוג'ין או'ניל'ין אוניל וסם שפרד.
המבקר פיטר מארקס מהוושינגטון פוסט כתב כי ג'ייקובס-ג'נקינס "מאמץ לעצמו את סיפור אמריקה הלבנה" וכי הדבר מבשר עתיד שבו זהות אתנית של מחזאי לא תצוין עוד כמאפיין מרכזי.
המחזה הוצג לראשונה באוף-ברודוויי במרץ 2014, בבימויה של ליזל טומי ובכיכובה של ג'והנה דיי.
הביקורות שיבחו את המחזה כפרשנות מבריקה וחדה לז'אנר הדרמה המשפחתית האמריקאית.
בדצמבר 2023 עלה המחזה בברודוויי בתיאטרון הייז, בבימויה של לילה נויבאואר ובכיכובה של השחקנית שרה פולסון.
המחזה עוסק במשפחה לבנה המתכנסת בבית אביהם המנוח בדרום ארצות הברית, שם מתגלה אלבום תמונות המוביל להתפרצות סודות והרהורים על אשמה, בושה וזיכרון גזעי.
המחזה זכה בשלושה פרסי טוני מתוך שמונה מועמדויות, כולל פרס המחזה המחודש הטוב ביותר.
Appropriate ו-An Octoroon זיכו אותו בשנת 2014 בפרס אובי למחזה האמריקאי החדש הטוב ביותר.
בשנת 2014 הועלו שני מחזות שלו: War – דרמה משפחתית הכוללת התייחסות לילדי תערובת שנולדו בגרמניה לאחר מלחמת העולם השנייה, ו-Gloria – דרמה המתרחשת במערכת מגזין.
את המחזה War כתב בעת ששהה בברלין במסגרת מלגת פולברייט.
Gloria הועלתה בתיאטרון ויניארד בניו יורק, והושפעה מניסיונו האישי של ג'ייקובס-ג'נקינס שעבד במשך כמעט שלוש שנים בניו יורקר.
Everybody (2017), מחזה המבוסס על הדרמה האלגורית "Everyman" מהמאה ה-15, הוצג בתיאטרון סיגנצ'ר וזכה לשבחי המבקרים על צורתו הניסיונית – בכל ערב נבחר השחקן הראשי בהגרלה.
המחזה היה מועמד לפרס פוליצר לדרמה בשנת 2018.
מחזותיו הבאים כללו את Girls (2019), עיבוד עכשווי לטרגדיה היוונית הבכחניות של אוריפידס, ואת The Comeuppance (2023), על חבורה של חברים בשנות השלושים לחייהם המתאחדים במסיבת מחזור "מקוללת".
הוא גם יוצר הסדרה הטלוויזיונית קשרים מהעבר (2022) המבוססת על ספרה של אוקטביה א.
בשנת 2024 עבד על עיבוד בימתי לסרט גשם סגול של פרינס.
Purpose, שהועלה לראשונה בתיאטרון Steppenwolf בשיקגו, עבר לברודוויי ב-2025 וזכה לביקורות מהללות ולפרס פוליצר.
בשנת 2014 לימד כתיבת מחזה כמרצה מן החוץ בבית הספר לאמנויות על שם טיש באוניברסיטת ניו יורק.
בסמסטר שלאחר מכן שימש מרצה לכתיבת מחזות באוניברסיטת פרינסטון.
בנוסף לעיסוקו הבימתי, שימש מרצה בכיר באוניברסיטת טקסס באוסטין ובאוניברסיטת ייל ומלמד תיאטרון ולימודי פרפורמנס.
בשנת 2019 נישא לשחקן ולזמר הקברט צ'או בורן.
לשניים בת בשם אינדיגו, והם מתגוררים בברוקלין.
ג'ייקובס-ג'נקינס ידוע בעיסוקו בנושאי גזע, זהות וביקורת על מוסכמות התיאטרון האמריקאי.
הוא ידוע כתסריטאי שממשיך לערוך ולשכתב את מחזותיו גם במהלך חזרות ובהצגות עצמן, מתוך תפיסה שהתיאטרון הוא יצירה חיה ומתפתחת.
הוא מתאר את התיאטרון כמרחב לחקירת רגשות "מכוערים" כמו בושה, אשמה ופחד, ומאמין שבחוויית המבוכה טמון גרעין של ידע עצמי.
הוא נוהג לעבוד בצמוד לשחקנים ולבמאית לילה נויבאואר, עמה שיתף פעולה במספר הפקות.
בין השראותיו ניתן למנות את טוני מוריסון, אדריאן פייפר, קארי ג'יימס מרשל, ואת התאורטיקן ולטר בנימין.
פרסשנהקטגוריהעבורתוצאהמקורפרס פוליצר2016דרמהGloria2018Everybody2025Purposeפרס טוני2025המחזה הטוב ביותרPurposeפרס גילדת הכותבים של אמריקה2020סדרה חדשההשומריםסדרת דרמהפרס NAACP Image2023הכתיבה הטובה ביותר בסדרה דרמטיתקשרים מהעבריצירתיות פורצת דרך יוצאת דופן (טלוויזיה)
ברנהרד ליכטנברג (3 בדצמבר 1875 – 5 בנובמבר 1943) היה כומר קתולי ותאולוג גרמני שהתנגד במופגן לרדיפת היהודים על ידי הנאצים והיה בעצמו לקרבנם בעקבות זאת.
ליכטנברג נולד באוחלאו שבשלזיה (בסמיכות לברסלאו, בפולין של היום) ולמד תאולוגיה באינסברוק, אוסטריה.
מ-1900 שימש ככומר בקהילה בשרלוטנבורג שבברלין.
בימי מלחמת העולם הראשונה היה ליכטנברג כומר צבאי של גדוד חיל רגלים.
במקביל נכנס לפוליטיקה המקומית כחבר מועצת העיר מטעם מפלגת המרכז הקתולית.
ליכטנברג סומן כאויב על ידי יוזף גבלס, מי שעתיד היה להיות שר התעמולה של הרייך השלישי, עוד ב-1931, כאשר היה בין הקוראים למאמיני הדת הקתולית ללכת לראות את הסרט במערב אין כל חדש, עיבוד לספרו הפציפיסטי של אריך מריה רמרק על מלחמת העולם הראשונה.
עם עליית הנאצים לשלטון ב-1933 ערכו שוטרי הגסטפו חיפוש בדירת משפחתו.
בשנים שלאחר מכן נערכו בה חיפושים נוספים.
ב-1935 מחה ליכטנברג במכתב רשמי להרמן גרינג על התנאים במחנה הריכוז אסטרווגן.